**VŠEOBECNE ZÁVÄZNÉ NARIADENIE**

**Mesta Námestovo č. 2/2025**

**o poskytovaní sociálnych služieb a o výške úhrady za poskytované sociálne služby**

Mesto Námestovo v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov a v zmysle zákona č. 448/2008 Z.z. o sociálnych službách a o zmene a doplnení zákona č. 445/1991 Zb. o živnostenskom podnikaní v znení neskorších predpisov, vydáva toto všeobecne záväzné nariadenie mesta Námestova č. 2/2025 o poskytovaní sociálnych služieb a o výške úhrady za poskytované sociálne služby.

**Článok I**

**Úvodné ustanovenia**

1. Účelom tohto všeobecne záväzného nariadenia (ďalej len VZN) je stanoviť úhrady za sociálne služby, spôsob ich určenia a platenia v zmysle zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len zákon o sociálnych službách) pre nasledovné sociálne služby:
2. sociálne služby krízovej intervencie
* nocľaháreň,
1. sociálne služby na riešenie nepriaznivej sociálnej situácie z dôvodu nepriaznivého zdravotného stavu, ťažkého zdravotného postihnutia, dovŕšenia dôchodkového veku
* zariadenie pre seniorov,
* domáca opatrovateľská služba,
1. podporné sociálne služby
* odľahčovacia služba,
* jedáleň.
1. Poskytovateľom sociálnych služieb (ďalej len „poskytovateľ“) je príspevková organizácia Centrum sociálnych služieb Námestovo so sídlom na Komenského 512/6 v Námestove (ďalej len „CSS Námestovo“).
2. Prijímateľom sociálnej služby (ďalej len „prijímateľ“) je fyzická osoba, ktorej sa za splnenia podmienok zákona o sociálnych službách poskytuje sociálna služba.
3. Poskytovateľ poskytuje sociálnu službu v zmysle §74 zák. o soc. službách na základe zmluvy o poskytovaní sociálnej služby, ktorá upravuje práva a povinnosti zmluvných strán pri poskytovaní sociálnej služby.

**Článok II**

**Nocľaháreň**

1. Sociálna služba **Nocľaháreň**  sa poskytuje v zmysle § 25 zákona o sociálnych službách fyzickej osobe, ktorá nemá zabezpečené nevyhnutné podmienky na uspokojovanie základných životných potrieb a ktorá nemá zabezpečené ubytovanie alebo nemôže doterajšie bývanie užívať.
2. Táto sociálna služba sa poskytuje v Nocľahárni „HUMANITAS“ v prízemnom trojizbovom byte v bytovom dome na Bernolákovej 390/14.
3. O poskytnutie sociálnej služby v nocľahárni môže požiadať fyzická osoba priamo poskytovateľa v súlade s § 25 zákona o sociálnych službách.
4. Podmienky poskytovania sociálnej služby v zariadení nocľaháreň sa so žiadateľom môžu upraviť v osobitnej zmluve.
5. Výška úhrady a spôsob jej určenia:

|  |  |  |
| --- | --- | --- |
| **Názov sociálnej služby** | **Jednotka výkonu** | **Výška** **úhrady**  |
| **NOCĽAHÁREŇ** |  |  |
| úhrada za nocľahzľava pre občana s trvalým pobytom v NOzľava pre poberateľa dávky v hmotnej núdziúhrada za denný pobyt  | noc nocnocdeň | **3,00 €****0,50 €****1,50 €****1,00 €** |

1. Spôsob úhrady:

v hotovosti do pokladne CSS Námestovo prostredníctvom zamestnanca nocľahárne,

alebo po dohode aj bezhotovostne.

**Článok III**

**Zariadenie pre seniorov**

1. Sociálna služba - Zariadenie pre seniorov (ďalej len „ZpS“) sa poskytuje v zmysle §35 zákona o sociálnych službách celoročnou pobytovou formou v Centre sociálnych služieb Námestovo na Komenského ulici 512/6.
2. Výška úhrady a spôsob jej určenia:

|  |
| --- |
| **SOCIÁLNA SLUŽBA - ZARIADENIE PRE SENIOROV** |
| **Názov odbornej alebo obslužnej činnosti** | **Jednotka výkonu** | **Výška** **úhrady** |
| **POMOC PRI ODKÁZANOSTI** |  |  |
| stupeň odkázanosti IV stupeň odkázanosti V stupeň odkázanosti VI  | deň deň deň | **2,40 €** **3,60 €** **4,40 €**  |
| **UBYTOVANIE** |  |  |
| úhrada za užívanie podlahovej plochy obytnej miestnosti s príslušenstvom,príplatok za užívanie obytnej miestnosti s príslušenstvom 1 osobou | m2/deňdeň | **0,35 €** **1,50 €**  |
| **UPRATOVANIE A PRANIE** |  |  |
| úhrada za upratovanie, pranie, žehlenie, údržbu bielizne a odevov pre stupne odkázanosti IV, V a VI  | deň | **3,00 €**  |
| **INÉ POPLATKY** |  |  |
| rýchlovarná kanvica chladnička (max. objem 40 l)televízor, mobil, notebook, tablet, router a pod.(za každé zariadenie zvlášť)televízny signál v obytnej jednotke  | deňdeňdeňmes. | **0,15 €** **0,40 €** **0,20 €** **podľa skutočných nákladov** |
| **STRAVOVANIE**  |  |
| Výška úhrady za stravovanie sa určuje podľa počtu odobratých jedál v súlade s dennou stravnou jednotkou a režijných nákladov na prípravu stravy vo výške **80 %** určenej výšky stravnej jednotky.Výšku dennej stravnej jednotky určí poskytovateľ v rozpätí **3,70 € -** **5,10 €** vo vnútornom predpise. Pri racionálnej strave, šetriacej a neslanej diéte sa počíta na:- raňajky 20% - desiatu 10% - obed 36% - olovrant 13%- večeru 21%Pri diabetickej, bielkovinovej a výživnej diéte sa denná stravná jednotka zvýši **o 15% až 25%** a na jednotlivé jedlá sa počíta takto:- raňajky 20%- desiata 10%- obed 34%- olovrant 11%- večera 20%- večera II. 5%. |

1. stravovanie v ZpS je zabezpečované prípravou stravy vo vlastnej stravovacej prevádzke, ktorá poskytuje stravovanie:
* prijímateľom sociálnej služby ZpS,
* prijímateľom sociálnej služby jedáleň,
* zamestnancom poskytovateľa,
* iným fyzickým osobám, ak to umožňujú prevádzkové podmienky, nebránia tomu hygienicko-epidemiologické a bezpečnostné dôvody a nezhorší sa tým úroveň stravovania prijímateľov.
1. O poskytovanie sociálnej služby zariadenie pre seniorov môže požiadať aj fyzická osoba, ktorá bude platiť úhradu vo výške ekonomicky oprávnených nákladov (ďalej len EON) na túto službu (ďalej len samoplatca).
2. Za účelom zvýšenie kvality poskytovaných sociálnych služieb podľa zákona o sociálnych službách poskytovateľ môže vykonávať, zabezpečovať alebo utvárať podmienky pre vykonávanie iných činností v súlade s § 15 ods. 3 zákona o sociálnych službách.

**Článok IV**

**Opatrovateľská služba**

1. Sociálna služba - **opatrovateľská služba** sa poskytuje v zmysle § 41 zákona o sociálnych službách terénnou formou.
2. Opatrovateľská služba sa poskytuje občanovi, ktorý má trvalé bydlisko v Námestove.
3. Opatrovateľská služba sa poskytuje v intraviláne mesta Námestovo.
4. Opatrovateľská služba je poskytovaná terénnou formou a poskytuje sa prednostne v domácnosti občana v pracovných dňoch v čase od 6:00 hod. do 16.00 hod
5. Rozsah opatrovateľskej služby je minimálne 0,5 hod. denne a maximálne 7,5 hodín denne.
6. Výška úhrady a spôsob jej určenia:

|  |  |  |
| --- | --- | --- |
| **Názov sociálnej služby** | **Jednotka výkonu** | **Výška** **úhrady**  |
|  **OPATROVATEĽSKÁ SLUŽBA** |  |  |
| opatrovateľská služba samoplatca | hodinahodina | **3,20 €** **8,00 €**  |

**Článok V**

**Odľahčovacia služba**

1. Sociálna služba **Odľahčovacia služba** - sa poskytuje v zmysle § 54 zákona o sociálnych službách fyzickým osobám, ktoré majú trvalý pobyt v meste Námestovo a to formou:
2. terénnou v domácom prostredí v čase od 06:00 hod. do 16:00 hod.,
3. ambulantnou formou denne od 08:00 h. do 16:00 h.
4. pobytovou v  CSS Námestovo - zariadenie pre seniorov, Komenského 512/6.
5. Odľahčovacia služba sa poskytuje tiež fyzickým osobám, ktoré nemajú trvalý pobyt v meste Námestovo, ale len pobytovou formou v ZpS.
6. Výška úhrady a spôsob jej určenia:

|  |  |  |
| --- | --- | --- |
| **Názov sociálnej služby** | **Jednotka****výkonu** | **Výška** **úhrady**  |
| **ODĽAHČOVACIA SLUŽBA**  |  |  |
| terénna forma - v domácom prostredíambulantná forma – v ZpS pobytová forma - v ZpS | hodina(max. 7,5 hod.)max. 10 hod**.**  | **3,20 €** **podľa cenníka ZpS****podľa cenníka ZpS** |

**Článok VI**

**Jedáleň**

1. Sociálna služba **Jedáleň** sa poskytuje v zmysle §58 zákona o sociálnych službách

ambulantnou formou v CSS Námestovo - zariadenie pre seniorov, Komenského 512/6,

alebo donáškou stravy do domácnosti prijímateľa sociálnej služby, ako jeden z úkonov opatrovateľskej služby.

1. Sociálna služba jedáleň sa poskytuje fyzickej osobe, ktorá má trvalé bydlisko v Námestove.
2. Výška úhrady a spôsob jej určenia:
* cena za obed je stanovená vo vnútornom predpise a je vypočítaná zo stanovenej stravnej jednotky a režijných nákladov za prípravu stravy,
* stravná jednotka na obed RACIO sa pohybuje v rozpätí **1,37 € – 1,84 €,**
* cena za obed RACIO je súčet stanovenej stravnej jednotky a réžie za prípravu stravy vo výške **100%** stravnej jednotky,
* stravná jednotka na obed DIA sa pohybuje v rozpätí **1,55 € - 2,08 €,**
* cena obed DIA je súčet stanovenej stravnej jednotky a réžie za prípravu stravy vo výške **100%** stravnej jednotky.

**Článok VII.**

**Záverečné ustanovenia**

1. Toto všeobecne záväzné nariadenie bolo schválené Mestským zastupiteľstvom mesta Námestovo dňa 24.02.2025, uznesením č. 2/2025.
2. Toto všeobecne záväzné nariadenie nadobúda v zmysle § 6 ods. 8. zákona č. 369/1990 Zb., o obecnom zriadení účinnosť od 1.4.2025.
3. Dňom nadobudnutia účinnosti tohto všeobecne záväzného nariadenia stráca platnosť a účinnosť všeobecne záväzné nariadenie č. 2/2024 o poskytovaní sociálnych služieb a o výške úhrady za poskytované sociálne služby.

 ............................................

 Ing. Ján Kadera

 primátor mesta Námestovo

Toto všeobecne záväzné nariadenie mesta Námestovo č. 2/2025 o poskytovaní sociálnych služieb a o výške úhrady za poskytované sociálne služby:

1. bolo vyvesené na úradnej tabuli Mestského úradu Námestovo pred zasadnutím Mestského zastupiteľstva dňa 06.02.2025,
2. bolo schválené uznesením Mestského zastupiteľstva mesta Námestovo č. 2/2025 zo dňa 24.02.2025,
3. bolo zvesené z úradnej tabule po schválení Mestským zastupiteľstvom dňa 26.02.2025,
4. vyhlásené dňa 27.02.2025 jeho vyvesením na úradnej tabuli mesta Námestovo,
5. nadobúda účinnosť odo dňa 01.04.2025.